অন্ধকারে ডুবে গেল কলকাতা হাইকোর্ট

কলকাতা: বুধবার ব্যস্ত সময় আঁধারে ঢাকল কলকাতা হাইকোর্ট (Calcutta High Court)। ১২টা ৪৯ মিনিটে অন্ধকারে ডুবে যায় এজলাস। অন্ধকারে ডুবে যায় সমগ্র হাইকোর্ট। বন্ধ হয়ে যায় একাধিক লিফট, এক্সেলেটর। থমকে যায় বিচারপ্রক্রিয়া। মোবাইল ফোনের আলো জ্বেলে রায় লিখলেন বিচারপতি।

সূত্রের খবর, বুধবার বেলা ১২ টার পর আচমকাই লোডশেডিংয়ের (Calcutta High Court Loadshedding) জন্য অন্ধকারে ডুবে যায় সমগ্র হাইকোর্ট। আটকে যায় লিফট। বহু আইনজীবী ও মামলাকারীরা লিফটে আটকে পড়েন। তীব্র আতঙ্ক ছড়িয়ে পড়ে।লোডশেডিংয়ের জেরে হাইকোর্টের বিদ্যুৎ বিচ্ছিন্ন হয়ে যায়। তারই জেরে এই বিপত্তি। আদালত সূত্রের খবর, সেই সময় বিচারপতি তীর্থঙ্কর ঘোষের এজলাসে একটি মামলা চলছিল। আচমকা লোডশেডিং এ পুরো ঘর অন্ধকার হয়ে যায়। সঙ্গে সঙ্গে এজলাসে উপস্থিত ৫০ জন আইনজীবী মোবাইলের আলো জ্বালিয়ে এজলাজ ঝলমলিয়ে ওঠে। মোবাইল ফোনের সেই আলোতে মামলার রায় লিখলেন বিচারপতি।

আরও পড়ুন:পূর্ব যাদবপুরে বন্ধ ফ্ল্যাট থেকে উদ্ধার দম্পতির ঝুলন্ত দেহ

অন্য খবর দেখুন